gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4802, del 21-07-2004 (2004/7500)

Concurs número CTCM-04/32. Execució de les obres d'edificació de 8 habitatges al carrer Pi i Margall, cantó avinguda del País València de Sant Vicent del Raspeig, Alacant i número CTCM-04/33. Obres d'edificació de 20 habitatges a l'avinguda País València de Sant Vicent del Raspeig, Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4802

Data del DOGV
:   21-07-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/7500


Data del document
:   16-07-2004

Organisme emissor
:   Institut Valencià d'Habitatge, SA

Tipus de document
:   Concurs

Anàlisi jurídica

 Descriptors 

:   * licitació
    * contracte d'obres
    * edifici

Concurs número CTCM-04/32. Execució de les obres d'edificació de 8 habitatges al carrer Pi i Margall, cantó avinguda del País València de Sant Vicent del Raspeig, Alacant i número CTCM-04/33. Obres d'edificació de 20 habitatges a l'avinguda País València de Sant Vicent del Raspeig, Alacant. [2004/S7500]
  
Objecte: obres d'edificació de 8 habitatges al carrer Pi i Margall, cantó avinguda País València de Sant Vicent del Raspeig, a Alacant. Expedient de contractació: CTCM-04/32. Expedient d'obres: RE-02/02.
  
Pressupost de licitació: 550.535,96 euros. IVA exclòs.
  
Termini d'execució: 14 mesos.
  
Objecte: obres d'edificació de 20 habitatges a l'avinguda del País València de Sant Vicent del Raspeig, Alacant. Expedient de contractació: CTCM-04/33. Expedient d'obres: RE-01/02.
  
Pressupost de licitació: 1.694.832,22 euros. IVA exclòs.
  
Termini d'execució: 14 mesos.
  
Els dos expedients constituïxen un únic lot d'adjudicació, per la qual cosa necessàriament s'haurà d'oferir a estos dos expedients, els quals seran adjudicats conjuntament a un sol licitador. Seran desestimades aquelles propostes que només presenten oferta a un dels dos expedients.
  
Termini de presentació de proposicions: 15 dies naturals, a comptar des de l'endemà a la publicació del present anunci, finalitzant el termini a les 14.00 h de l'últim dia del còmput, o a les 14.00 h del dia següent hàbil, quan l'últim dia de termini coincidisca amb dissabte, diumenge o dia festiu en la localitat on s'ubique el lloc de presentació de sol·licituds.
  
Lloc de presentació: personalment en el registre de l'Institut Valencià d'Habitatge, SA, situat a València, carrer En Bou núm. 9 i 11.
  
Documents d'interés per als licitadors: l'examen dels expedients, podrà realitzar-se a València carrer En Bou núm. 9, els dies d'oficina de 09.00 a 14.00 h, o a través de la pàgina web de l'Institut Valencià d'Habitatge, SA: www.ivvsa.es. Consultes juridicoadministratives, telèfon 29 221 21 06, i consultes tècniques, telèfon 58 855 84 32.
  
L'import d'este anunci serà per compte de les empreses adjudicatàries.
Diari Oficial de la Generalitat Valenciana


Sumari del DOGV 4818, del 12-08-2004 (2004/8571)

RESOLUCIÓ de 28 de juliol del 2004, de la Conselleria de Sanitat, per la qual es modifiquen els crèdits corresponents a finançar determinades ajudes regulades en l'Orde de 22 de desembre del 2003, per la qual s'establixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4818

Data del DOGV
:   12-08-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/8571


Data del document
:   28-07-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * administració local
    * suport econòmic
    * ajuda pública
    * servei social
    * toxicomania
    * societat sense fins de lucre

RESOLUCIÓ de 28 de juliol del 2004, de la Conselleria de Sanitat, per la qual es modifiquen els crèdits corresponents a finançar determinades ajudes regulades en l'Orde de 22 de desembre del 2003, per la qual s'establixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius. [2004/8571]
  
Amb data 5 de gener del 2004, va ser publicada l'Orde de 22 de desembre del 2003, de la Conselleria de Sanitat (DOGV núm. 4.663), per la qual s'establixen les bases reguladores per a la concessió de subvencions en matèria d'atenció i prevenció de les drogodependències i altres trastorns addictius, durant l'exercici 2004.
  
Com que hi ha crèdits disponibles i sol·licituds procedents de la convocatòria en la línia de subvenció T2097 que poden ser ateses, correspon modificar les quanties assignades a estes línies.
  
En atenció de totes estes consideracions, esta Conselleria de Sanitat ha acordat la resolució següent:
  
Modificar la quantia establida per a les ajudes dirigides al finançament de la línia T2097 €Centres i Programes de Reinserció Social per a Drogodependents, en els termes següents:
  
- Línia: T2097
  
- Consignació Pressupostària anterior: 1.589.900'00 euros.
  
Propis: 1.459.840'00 euros
  
Externs (Àrea de Justícia i Interior): 130.060'00 euros.
  
- Consignació Pressupostària actual: 1.719.900'00 euros.
  
Propis: 1.389.840'00 euros.
  
Externs: (Àrea de Justícia i Interior): 330.060'00 euros
  
Els crèdits resultants després de la present modificació tenen caràcter màxim i no podran concedir-se subvencions una vegada esgotats.
Diari Oficial de la Generalitat Valenciana


Sumari del DOGV 4872, del 28-10-2004 (2004/10107)

RESOLUCIÓ d'1 d'octubre de 2004, de la Universitat d'Alacant, per la qual a tenor de les competències atribuïdes per la normativa vigent, nomena el tribunal que ha de resoldre el procés selectiu convocat per Resolució de 25 de maig de 2004 (DOGV núm. 4.772, de 10 de juny de 2004), per a l'accés a l'escala oficial especialista de la Universitat d'Alacant (referència C06).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/10627


Organisme emissor
:   Universitat d'Alacant

Tipus de document
:   Resolució

RESOLUCIÓ d'1 d'octubre de 2004 de la Universitat d'Alacant, per la qual a tenor de les competències atribuïdes per la normativa vigent, nomena el tribunal que ha de resoldre el procés selectiu convocat per Resolució de 25 de maig de 2004 (DOGV núm. 4.772, de 10 de juny de 2004), per a l'accés a l'escala oficial especialista de la Universitat d'Alacant (referència C06). [2004/X10589]
  
El tribunal està integrat com es determina tot seguit:
  
Tribunal titular
  
Presidenta: María José Bonete Pérez, catedràtica d'universitat de la Universitat d'Alacant
  
Secretària: Ana Echeveste Tellería, funcionària de l'escala de gestió de la Universitat d'Alacant
  
Vocals:
  
- Francisco Tárraga García, funcionari de l'escala tècnica mitjana de la Universitat d'Alacant
  
- José Rafael Romero Benito, funcionari de l'escala administrativa de la Universitat d'Alacant.
  
- José María Ramírez Oltra, funcionari de l'escala tècnica mitjana de la Universitat d'Alacant
  
Tribunal suplent
  
Presidenta: Cecilia Gómez Lucas, catedràtica d'escola universitària de la Universitat d'Alacant
  
Secretari: Alfredo Martínez Pérez, funcionari de l'escala de gestió de la Universitat d'Alacant
  
Vocals:
  
- Rafael Ruiz Cordero, funcionari de l'escala oficial especialista de la Universitat d'Alacant
  
- Javier Medina Ruiz, funcionari de l'escala oficial especialista de la Universitat d'Alacant
  
- Romualdo Seva Román, funcionari de l'escala tècnica de la Universitat d'Alacant.
  
Alacant, 1 d'octubre de 2004.- El rector, en funcions: Miguel Louis Cereceda.
Diari Oficial de la Generalitat Valenciana


Sumari del DOGV 4872, del 28-10-2004 (2004/10455)

Informació pública del projecte de reparcel·lació del pla de reforma interior Los Vicentes del Pla General Municipal d'Ordenació Urbana.
----------------------------------------------------------------------------------------------------------------------------------------

### Dades del document

Número de DOGV
:   4872

Data del DOGV
:   28-10-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/10411


Organisme emissor
:   Ajuntament d'Orihuela

Tipus de document
:   Anunci

Informació pública del projecte de reparcel·lació del pla de reforma interior Los Vicentes del Pla General Municipal d'Ordenació Urbana. [2004/S10825]
  
Promociones Torre Edar, SA, ha presentat en este ajuntament el projecte de reparcel·lació del pla de reforma interior Los Vicentes-I del Pla General Municipal d'Ordenació Urbana d'este terme municipal.
  
Mitjançant este edicte s'anuncia l'obertura d'un període d'informació pública de 20 dies comptadors des del següent de la publicació en el Diari Oficial de la Generalitat Valenciana, de la documentació corresponent a este projecte de reparcel·lació.
  
Qualsevol persona podrà comparéixer en l'expedient per a examinar la documentació i formular, si s'escau, al·legacions.
  
Tot això, de conformitat amb el que establix l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Així mateix es fa saber que el present anunci es publica igualment als efectes previstos en l'article 59.4 de la Llei de Règim Jurídic de l'Administració Pública i del Procediment Administratiu Comú, per als interessats que siguen desconeguts o amb domicili ignorat.
Diari Oficial de la Generalitat Valenciana


Sumari del DOGV 4879, del 09-11-2004 (2004/10459)

Informació pública del nomenament de Mercè Llàcer i Climent com a funcionària de carrera.
-----------------------------------------------------------------------------------------

### Dades del document

Número de DOGV
:   4879

Data del DOGV
:   09-11-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/10265


Organisme emissor
:   Ajuntament de Benigànim

Tipus de document
:   Anunci

Informació pública del nomenament de Mercè Llàcer i Climent com a funcionària de carrera. [2004/A10984]
  
L'alcalde president ha dictat, en el dia de hui, la següent resolució:
  
Vista l'acta de qualificació dels exercicis celebrats conforme a les bases aprovades per la Comissió de Govern en sessió de data 24 de maig de 2002, per a cobrir en propietat una plaça de tècnic/a animador sociocultural i juvenil vacant en la plantilla de funcionaris d'este ajuntament per mitjà del sistema de concurs oposició lliure.
  
Vista la proposta de nomenament a favor de Mercè Llàcer i Climent pel fet d'haver obtingut la puntuació més alta conforme al següent quadre de puntuació, formulada pels membres del tribunal constituït a l'efecte.
  
Aspirant: Llàcer i Climent, Mercè.
  
Puntuació fase concurs:10,50.
  
Puntuació fase oposició: 32,01.
  
Puntuació total: 42,51.
  
Atesa la corresponent verificació de la documentació aportada per l'aspirant, conforme al que disposa la base quarta de la convocatòria.
  
En ús de les atribucions que em conferix l'article 21.1.h de la Llei 7/1985, de 2 d'abril, Reguladora de les Bases de Règim Local, modificada per la Llei 11/1999, de 21 d'abril, pel present edicte, resolc:
  
Primer
  
Nomenar Mercè Llàcer i Climent tècnica animadora sociocultural i juvenil, pertanyent a l'escala d'administració especial, grup C, de l'Ajuntament de Benigánim.
  
Segon
  
Notificar a la interessada el contingut de la present resolució i publicar-la en el Diari Oficial de la Generalitat Valenciana i tauler d'edictes municipals, amb els recursos que en dret siguen procedents.
  
El que notifique a vosté, significant-li que contra l'acte anteriorment expressat, que posa fi a la via administrativa, pot interposar els següents recursos:
  
Potestativament: recurs de reposició en el termini d'un mes, conforme a allò que s'ha disposat en l'article 117 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Directament: recurs contenciós administratiu davant del Jutjat Contenciós Administratiu de València, en el termini de dos mesos comptats a partir del dia següent al de la recepció de la notificació de la resolució expressa o desestimació presumpta del recurs de reposició interposat conforme a allò que s'ha disposat en l'article 116 del mateix text legal i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
També podrà utilitzar, no obstant això, altres recursos, si ho estima oportú.
Diari Oficial de la Generalitat Valenciana


Sumari del DOGV 4745, del 04-05-2004 (2004/4203)

Notificació a José Antonio Cano. Expedient número 51/616/2003.
--------------------------------------------------------------

### Dades del document

Número de DOGV
:   4745

Data del DOGV
:   04-05-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/4203


Organisme emissor
:   Conselleria de Sanitat

Tipus de document
:   Anunci

Notificació a José Antonio Cano. Expedient número 51/616/2003. [2004/E4203]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana, segons que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26 de novembre; BOE núm. 285, de 27.11.1992).
  
Contra aquest acord, que no exhaureix la via administrativa, es poden presentar al·legacions, en el termini de quinze dies hàbils, des de l'endemà de la data de la publicació en aquest Diari Oficial de la Generalitat Valenciana, en la direcció territorial de Sanitat de València, al carrer de la Guàrdia Civil, 21, 46646 València, o de la manera que preveu l'article 38.4 de la Llei 30/1992 (BOE, de 27.11.1992).
  
Persona interessada: José Antonio Cano.
  
Últim domicili conegut: urbanització El Bosque, carretera a Godelleta, km 4.
  
Població: 46064 Chiva.
  
Expedient: 51/616/2003.
  
Fase: proposta de resolució.
  
Infracció: concurrència d'infraccions.
  
Preceptes infringits: article 58.3.12 de la Llei de la Generalitat Valenciana 3/2003, de 6 de febrer (DOGV núm. 4.440, de 14.02.2003), d'Ordenació Sanitària de la Comunitat Valenciana, capítols I.4 i X de l'annex del Reial Decret 2207/1995, de 28 de desembre (BOE de 27.02.1996), que establix les normes d'higiene relatives als productes alimentaris, articles 3.3, 3.4, 5.2 i 12 del Reial Decret 3484/2000, de 29 de desembre (BOE núm. 11, de 12.01.2001), que establix les normes d'higiene per a l'elaboració, la distribució i el comerç de menjar preparat, article 3.1.d) i 4 del Reial Decret 202/2000, d'11 de febrer, que establix les normes relatives a manipuladors d'aliments (BOE de 25.02.2000), i article 1 de l'Orde de 6 de juny de 1997, que regula l'autorització sanitària d'establiments alimentaris menors (DOGV de 18.07.1997).
  
Sanció que es proposa: 900 euros.
  
Per conéixer el contingut íntegre del document hauran de comparéixer en la secció de sancions i recursos de la direcció territorial de Sanitat, al carrer de la Guàrdia Civil, 21, en el termini de cinc dies des de l'endemà de la publicació d'aquest edicte.
Diari Oficial de la Generalitat Valenciana


Sumari del DOGV 4819, del 13-08-2004 (2004/8195)

Informació pública de la modificació puntual del pla parcial del sector Perereta del sòl urbà industrial de Catarroja.
----------------------------------------------------------------------------------------------------------------------

### Dades del document

Número de DOGV
:   4819

Data del DOGV
:   13-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8195


Organisme emissor
:   Ajuntament de Catarroja

Tipus de document
:   Anunci

Informació pública de la modificació puntual del pla parcial del sector Perereta del sòl urbà industrial de Catarroja. [2004/F8195]
  
La Junta de Govern Local, en la sessió de data 28 de juliol del 2004, ha acordat sotmetre a informació pública, durant un termini de 20 dies, la modificació puntual del pla parcial del sector Perereta del sòl urbà industrial de Catarroja.
  
El que es publica als efectes i de conformitat amb el que es disposa en els articles 46, 52 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4750, del 11-05-2004 (2004/4652)

Ressenya de la Resolució de 13 de maig de 2003, del conseller d'Obres Públiques, Urbanisme i Transports, relativa a l'aprovació definitiva de l'homologació i el pla parcial del sector 14 del Pla General d'Ordenació Urbana de Torrent (València).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4652


Data del document
:   13-05-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Torrent
    * pla d'urbanisme

Ressenya de la Resolució de 13 de maig de 2003, del conseller d'Obres Públiques, Urbanisme i Transports, relativa a l'aprovació definitiva de l'homologació i el pla parcial del sector 14 del Pla General d'Ordenació Urbana de Torrent (València). [2004/F4652]
  
D'acord amb l'article 59.4.b) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es publica una ressenya de la Resolució del conseller d'Obres Públiques, Urbanisme i Transports, de 13 de maig de 2003, la qual s'ha publicat, juntament amb les normes urbanístiques aprovades, en el Butlletí Oficial de la Província de València, número 60, d'11 de març de 2004.
Diari Oficial de la Generalitat Valenciana


Sumari del DOGV 4768, del 04-06-2004 (2004/5682)

Concurs. Servici de neteja per als edificis de Projecte Cultural de Castelló, SA, Museu de Belles Arts, Espai d'Art Contemporani i Teatre Principal de Castelló.
----------------------------------------------------------------------------------------------------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/5682


Data del document
:   27-05-2004

Organisme emissor
:   Projecte Cultural de Castelló, SA

Tipus de document
:   Concurs

Correcció d'errades

 Descriptors 

:   * Castelló de la Plana
    * licitació
    * empresa de serveis
    * contracte de serveis

Concurs. Servici de neteja per als edificis de Projecte Cultural de Castelló, SA, Museu de Belles Arts, Espai d'Art Contemporani i Teatre Principal de Castelló. [2004/F5682]
  
1. Entitat adjudicadora
  
Projecte Cultural de Castelló, SA.
  
2. Objecte del contracte
  
a) Denominació de la contractació del servici de neteja per als edificis de Projecte Cultural de Castelló, SA (Museu de Belles Arts, Espai d'Art Contemporani i Teatre Principal de Castelló).
  
b) Lloc d'execució: Castelló de la Plana.
  
c) Termini d'execució: dos anys.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost màxim de licitació, IVA inclòs
  
Museu de Belles Arts: 98.600 euros.
  
Teatre Principal: 25.520 euros.
  
Espai d'Art Contemporani: 10.440 euros.
  
5. Garanties
  
a) Provisional: 2% del pressupost de licitació.
  
b) Definitiva: 4% de l'import d'adjudicació.
  
6. Obtenció de documentació i informació
  
a) Entitat: Projecte Cultural de Castelló, SA.
  
b) Domicili: av. Germans Bou, 28.
  
c) Localitat i codi postal: 12029 Castelló de la Plana.
  
d) Telèfon: 582 30 58 82.
  
e) Fax: 964 72 75 32.
  
f) Direcció de correu electrònic: czmbsluwcck@zfestjktccl.jdp
  
7. Presentació d'ofertes
  
a) Data límit de presentació: 13 dies naturals a comptar des del dia següent al de la publicació en el Diari Oficial de la Generalitat Valenciana.
  
8. Documentació que cal presentar
  
Segons el plec.
  
9. Lloc de presentació
  
Projecte Cultural de Castelló, SA.
  
Avinguda dels Germans Bou, número 28. 12233 Castelló de la Plana.
  
10. Obertura de les ofertes
  
a) Entitat: Projecte Cultural de Castelló, SA.
  
b) Domicili: Av. Germans Bou, 28.
  
c) Localitat i codi postal: 12691 Castelló de la Plana.
  
d) Data: el primer dijous següent a la data límit de recepció d'ofertes.
  
e) Hora: 12.00 hores
  
11. Despeses d'anuncis
  
A càrrec de l'adjudicatari.